ძინგმენი

ძინგმენი (გამარტივებული ჩინური: ; ტრადიციული ჩინური: ; ფინინი: ; ვეიდ-ჯაილზი: 12) — საოლქო დონის ქალაქი ხუბეის პროვინციის ცენტრალურ ნაწილში, ჩინეთის სახალხო რესპუბლიკა. ხუბეის ამ ნაწილში ბამბისა და ნავთობის ინდუსტრიებია განვითარებული. 2012 წლის მონაცემებით< ქალაქის მოსახლეობა 3 023 000 ადამიანი იყო, რაც 2010 წლის მონაცემებთან შედარებით გაზრდილი მაჩვენებელია (ამ წელს ქალაქში 2 873 687 ადამიანი აღირიცხა).

ტონგპაო 
ტუოუტაო 
ჭუნგსიანგი 
ძინგშანი 
შაიანგი 
ძინგმენის განვითარებული ტექნოლოგიური არეალი ( ან )
ჭანგხეს ახალი არეალი 
ცუძიალინგის მენეჯმენტის რაიონი 

მდებარეობა
ძინგმენის ტონგპაოს რაიონი, რომელიც საოლქო დონის ქალაქის ცენტრად მიიჩნევა, უხანიდან სამი საათის სავალზეა და ის ხუბეის დედაქალაქს ავტობუსითა და სარკინიგზო ხაზით უკავშირდება. 2004 წელს ძინგმენსა და უხანს შორის ახალი მატარებლების სერვისი ამოქმედდა. ძინგმენი ახლოსაა მნიშვნელოვან ტურისტულ ღირსშესანიშნაობებთან, როგორებიცაა: სამი სამეფოს დიდების დროინდელი ჩანგპანი, უდანშანი, ჭუნგსიანგში დაცული მინის დინასტიის დროინდელი აკლდამა (ეს არის იუნესკოს მსოფლიო მემკვიდრეობაში შემავალი მინისა და ცინის დინასტიების სამეფო აკლდამების ნაწილი). მისი მდებარეობიდან გამომდინარე (ჩინეთის ცენტრალურ ნაწილში), ძინგმენში მოხვედრა ქვეყნის ნებისმიერი წერტილიდან მარტივადაა შესაძლებელი: ბეიჯინგსა და გუანჯოუდან მატარებლით ქალაქში მოხვედრა მატარებლით 18 საათშია შესაძლებელი, იჩანგიდან კი ორ საათში (აქვე მდებარეობს სანსიას ჰიდროელექტროსადგური).

კლიმატი
ძინგმენისათვის დამახასიათებელია ტიპური ნოტიო სუბტროპიკული კლიმატი. ქალაქში ყველაზე ცივი თვე იანვარია, ყველაზე ცხელი კი ივლისი. ტემპერატურა ზოგჯერ 38 °-საც კი აღწევს, ზამთრობით კი ტემპერატურა ხშირად 0 ;°-ზე დაბლაა და ყოველწლიურად თოვს. წვიმა საშუალოდ ყველაზე ხშირად აპრილიდან სექტემბრამდე პერიოდში მოდის. ეს მაჩველებელი შემოდგომობითა და ზამთრობით მცირდება.

ძინგმენვირუსების ჯგუფი პირველად 2014 წელს აღმოაჩინეს, რომელიც -ს ვირუსების ცალკეულ ჯგუფადაა კლასიფიცირებული.

განათლება
ძინგჩუს ტექნოლოგიების უნივერსიტეტი (, , წარსულში ცნობილი, როგორც ძინგმენის უნივერსიტეტი) დაარსდა 2007 წლის დასაწყისში და ძინგმენში ერთადერთი უმაღლესი სასწავლებელია. ძინგჩუს ტექნოლოგიების უნვიერსიტეტში მოქმედებს საგანმანათლებლო პროგრამები ინჟინერიის, მენეჯმენტის, ხელოვნების, მეცნიერებისა და ექთნობის მიმართულებებით. ეს არის საჯარო საგანმანათლებლო დაწესებულება, რომელიც ჩინეთის განათლების სამინისტრის მიერაა აღიარებული. უნივერსიტეტი მოიცავს 147.71 ჰექტარ ფართობს, სადაც საგანმანათლებლო არეალი 300 000 კვადრატულ მეტრს უდრის. დაწესებულება აღჭურვილია თანამედროვე სწავლებისა და სამეცნიერო ინსტრუმენტებით.

ძინგმენში არსებულ მნიშვნელოვან საშუალო სკოლებს შორისაა: ლონგცუანის საშუალო სკოლა, ქალაქ ძინგმენის 1 საშუალო სკოლა და ტონგპაოს საშუალი სკოლა.

ეკონომიკა
ძინგმენის საოლქო დონის ქალაქის ეკონომიკა ძირითადად დაფუძნებულია სოფლის მეურნეობასა და მრეწველობაზე.

ძინგმენი მნიშნვლეოვანი ტერიტორიაა, სადაც მოჰყავთ: ბრინჯი, ბამბა და რაფსოვანი კულტურები. მარტის მიწურულს ყოველწლიურად იმართება ძინგმენის ტურისტული ფესტივალი, სადაც ადგილობრივი სასოფლო-სამეურნეო პროდუქტებია წარმოდგენილი.

მნიშვნელოვანია ქალაქში არსებული ნავთობგადამამუშავებელი ქარხანები. -ის ძინგმენის ფილიალი ცენტრალური ჩინეთის ტერიტორიაზე ნავთობის მთავარი მწარმოებელი კომპანიაა. ეს კომპანია ნავთობს ნანიანგიდან (ხენანის პროვინცია) ძიანგხანამდე (ხუბეის პროვინცია) არსებულ ტერიტორიაზე მოიპოვებს.

ძინგმენი განვიტარებადი ლიჯისტიკური ცენტრია ცენტრალური ჩინეთის პერიტორიაზე. კომპანიის, -ის ყველაზე დიდი დისტრიბუციის ცენტრი ძინგმენში მდებარეობს, საიდანაც მთელი ჩინეთის ტერიტორია მარაგდება.

2014 წლის 30 ივლისს, ძინგმენის მაიორმა, სიაო ძიუხუამ დაძმობილებული ქალაქის ხელშეკრულებას მოაწერა ხელი ჩრდილოეთ გლინგართან, რომელიც ონტარიოს აღმოსავლეთ ნაწილში, კანადაში მდებარეობს.